**ΕΛΛΗΝΙΚΗ ΔΗΜΟΚΡΑΤΙΑ**

**ΕΙΡΗΝΟΔΙΚΕΙΟ ΙΛΙΟΥ Ίλιον, 26-1-2022**

**ΤΑΧ.Δ/ΝΣΗ:**

**ΜΑΝΑΚΗ 11**

**131 22 ΙΛΙΟΝ**

**ΤΗΛ. 2132127650**

**ΦΑΞ: 2132127694-2132127695**

**e-mail. eirinodikioiliou@otenet.gr**

**ΠΛΗΡ: Βασ. Καρακώστας**

**ΕΠΕΙΓΟΥΣΑ ΑΝΑΚΟΙΝΩΣΗ**

Σε συνέχεια της από 26/01/2022 Ανακοίνωσης του Υπουργείου Δικαιοσύνης για την παράταση της αναστολής λειτουργίας των Δικαστηρίων και κατά την Πέμπτη **27.01.2022** και την Παρασκευή **28-1-2022** και λόγω αδυναμίας πρόσβασης στην Υπηρεσία εξαιτίας της χιονόστρωσης που επικρατεί στην περιοχή, ενημερώνουμε ότι αναστέλλονται όλες οι εργασίες του Ειρηνοδικείου Ιλίου**και για την 27η.01.2022 και την 28η.01.2022**.

-Όλες οι υποθέσεις που θα αποσυρθούν θα προσδιορισθούν αυτεπάγγελτα οίκοθεν με Πράξη του Διευθύνοντος το Ειρηνοδικείο Ιλίου, με ενημέρωση της πλατφόρμας solon.gov.gr και θα αναρτηθούν στην ιστοσελίδα του ΔΣΑ, που θα επέχει θέση κλήτευσης όλων των διαδίκων.

-Προθεσμίες για τη διενέργεια κάθε είδους πράξεων και άλλων ενεργειών ενώπιον του ενταύθα Δικαστηρίου (ενδεικτικώς: κατάθεση προτάσεων και προσθήκης - αντίκρουσης, αποποιήσεις κληρονομίας, δηλώσεις τρίτου κλπ.), που λήγουν στις 25-1-2022, 26-1-2022, 27-1-2022 και 28-1-2022 παρατείνονται και λήγουν την Δευτέρα 31-1-2022.

-Στους εγκαλούντες, μάρτυρες και εγκαλούμενους, που έχουν κληθεί για κατάθεση στις 25-1-2022, 26-1-2022, 27-1-2022 και 28-1-2022 στα πλαίσια απλής προκαταρκτικής εξέτασης/προανάκρισης, θα επιδοθούν νέες κλήσεις, εξαιρουμένων των κατεπειγουσών.

 Ο Διευθύνων το Ειρηνοδικείο Ιλίου

 ΧΡΗΣΤΟΣ ΚΑΡΑΓΙΑΝΝΙΔΗΣ

ΕΙΡΗΝΟΔΙΚΗΣ Β΄